**คุณสมบัติของผู้สมัคร**

 ๑. เป็นพระภิกษุมีพรรษา ๕ ขึ้นไป อายุไม่เกิน ๖๐ ปี

 ๒. จบหลักสูตรนักธรรมชั้นเอก หรือมีเปรียญธรรม หรือ

 ๓. จบการศึกษาระดับปริญญาตรีหรือเทียบเท่าขึ้นไป

 ๔. มีความรู้ภาษาอังกฤษในระดับใช้การได้

 ๕. มีศรัทธาและเสียสละเพื่องานเผยแผ่พระพุทธศาสนา

 ๖. มีบุคลิกดี จริยาวัตรงดงาม มีคารวะธรรมและมนุษยสัมพันธ์ดี

 ๗. มีคุณสมบัติพิเศษอื่น ๆ ที่คณะกรรมการโครงการฯ จะพิจารณาให้ความเห็นชอบ

**หลักฐานการสมัคร**

 ๑. สำเนาทะเบียนบ้าน จำนวน ๑ ฉบับ

 ๒. รูปถ่ายสีขนาด ๑ นิ้ว จำนวน ๔ รูป รูปขนาด ๒ x ๒ นิ้ว (พื้นหลังขาวเท่านั้นสำหรับทำวีซ่าอินเดีย) จำนวน ๔ รูป ไม่เกิน ๖ เดือน

 ๓. สำเนาปริญญาบัตรและเอกสารแสดงวุฒิการศึกษาชั้นสูงสุด จำนวน ๑ ฉบับ

 ๔. สำเนาประกาศนียบัตรนักธรรมชั้นเอก จำนวน ๑ แผ่น

 ๕. สำเนาประกาศนียบัตรเปรียญธรรมชั้นสูงสุด จำนวน ๑ แผ่น

 ๖. สำเนาหนังสือสุทธิ จำนวน ๑ ฉบับ

 ๗. หนังสือรับรองจากเจ้าอาวาส วัดที่สังกัดในเมืองไทย เพื่ออนุญาตให้เข้ารับการอบรมพระธรรมทูต

 ๘. หนังสือรับรองจากหัวหน้าสงฆ์ในต่างประเทศ หรือเจ้าอาวาสวัดไทยในต่างประเทศ (กรณีรูปที่ระบุวัดไปปฏิบัติศาสนกิจต่างประเทศ)

 ๙. สำเนาใบเปลี่ยนชื่อ-นามสกุล (กรณีรูปใดมีการเปลี่ยนชื่อ – นามสกุลใหม่)

 ๑๐. สำเนาหนังสือเดินทาง (Passport) **ที่มีอายุเหลือไม่น้อยกว่า ๙ เดือน**

 ๑๑. ใบรับรองแพทย์จากสถานพยาบาลของรัฐหรือเอกชนที่ได้มาตรฐาน

**หมายเหตุ:**

๑. เอกสารทุกชนิดต้องสำเนาลงในกระดาษขนาด A4

๒. ในการยื่นใบสมัครและหลักฐานการสมัครนั้น ผู้สมัครต้องนำฉบับจริงมาแสดงด้วย

**ขั้นตอนการสมัคร**

 ๑. ยื่นเอกสารการสมัคร

 ๒. ลงชื่อสมัคร พร้อมค่าสมัคร (สงวนสิทธิ์ เมื่อสมัครแล้ว ไม่คืนเงินในกรณีใดๆ)

 ๓. ตรวจรายชื่อผู้มีสิทธิ์สอบคัดเลือก

 ๔. สอบ ข้อเขียนและสัมภาษณ์

 ๕. ตรวจรายชื่อผู้สอบผ่านการคัดเลือก

 ๖. รายงานตัว ลงทะเบียน ชำระค่าธรรมเนียม (สงวนสิทธิ์ เมื่อสมัครแล้ว ไม่คืนเงินในกรณีใดๆ)

 ๗. เข้ารับการอบรม ร่วมกิจกรรมทุกครั้ง เมื่อผ่านการประเมินผลจึงจะถือว่าผ่านการอบรม

**ค่าสมัคร**

 ค่าสมัคร ๕๐๐ บาท (สงวนสิทธิ์ เมื่อสมัครแล้ว ไม่คืนเงินในกรณีใดๆ)

**รายชื่อผู้มีสิทธิ์สอบ**

 คณะกรรมการจะประกาศรายชื่อผู้มีสิทธิ์สอบ โปรดติดตามผลผู้มีสิทธิ์สอบ ทางเว็บไซด์ของ มจร หน้าวิทยาลัยพระธรรมทูต http://www.odc.mcu.ac.th และเว็บไซด์ของ มจร หน้ากองวิเทศสัมพันธ์ http://www.mcu.ac.th/site/office/coll\_index.php

**วิธีการสอบคัดเลือกเพื่อเข้าอบรม**

 ๑. สอบข้อเขียน

 ๒. สอบสัมภาษณ์

**ผู้ที่ผ่านการคัดเลือก จะชำระค่าธรรมเนียมเพื่อเข้ารับการอบรมดังนี้**

 ๑. ค่าลงทะเบียนเข้ารับการอบรม รูปละ ๓,๕๐๐ บาท

 ๒. ค่าธรรมเนียมฝึกภาคปฏิบัติและศึกษาดูงานต่างประเทศ รูปละ ๑๕,๐๐๐ บาท

**กิจกรรมการอบรม**

 ๑. ภาควิชาการ

 ๒. ภาคปฏิบัติและศึกษาดูงานต่างประเทศ

 ๓. ภาควิปัสสนากรรมฐาน

 ๔. ภาคสาธารณูปการ

**สถานที่สำหรับฝึกอบรม**

 ๑. มหาวิทยาลัยมหาจุฬาลงกรณ์ราชวิทยาลัย

 ๒. ศูนย์พัฒนาศาสนาแคมป์สน

 ๓. ปฏิบัติและศึกษาดูงานต่างประเทศ

 ๔. อื่น ๆ

**การประเมินผล**

 ๑. มีการประเมินผลทุกภาคกิจกรรม

 ๒. ผลการประเมิน อยู่ในดุลยพินิจของคณะกรรมการ

**สมณบริขาร–เครื่องอุปโภคที่ควรนำไปใช้**

**ณ ศูนย์พัฒนาศาสนาแคมป์สน ตำบลแคมป์สน อำเภอเขาค้อ จังหวัดเพชรบูรณ์**

 ๑. บาตรพร้อมถลกบาตร ชนิดมีสายสะพายและเชิงบาตร

 ๒. อังสะอุ่น, สบง, ผ้าจีวรผ้าสังฆาฏิสีเหลือง, ผ้ารัดอก

 ๓. รองเท้า และ ถุงเท้า

 ๔. สมุดบันทึกและอุปกรณ์เครื่องเขียน

 ๕. สบู่ ยาสีฟัน และแปรงสีฟัน (อุปกรณ์ของใช้ส่วนตัว)

 ๖. เชือกไนล่อนหรือเชือกฟาง

 ๗. ร่ม

 ๘. ไฟฉาย และนาฬิกาปลุก

**หมายเหตุ**:- พระภิกษุรูปใดที่มีโรคประจำตัว ให้เตรียมเวชภัณฑ์หรือยาปฏิชีวนะไปด้วย